laion/Wikipedia-Exotic huggingface dataset:
সূত্রাপুর জমিদার বাড়ি

সূত্রাপুর জমিদার বাড়ি পুরান ঢাকার সূত্রাপুর থানার রেবতী মোহন দাস রোডে (আর. এম. দাস রোড) অবস্থিত একটি সুদৃশ্য ভবন। ২০ শতকের গোড়ার দিকে প্রতাপশালী হিন্দু জমিদার রেবতী মোহন দাস এই ভবনটি নির্মাণ করেন। এটি বাংলাদেশের প্রত্নতত্ত্ব অধিদপ্তরের পুরাকীর্তির তালিকার অন্তর্ভুক্ত। ব্রিটিশ আমলের জমিদার রায় বাহাদুর সত্যেন্দ্র কুমার দাস এই বাড়িটির মালিক ছিলেন। তিনি একসাথে জমিদার, ব্যবসায়ী, ব্যাংকার ও প্রেসমালিক হিসেবে খ্যাতি লাভ করেন। এছাড়া ঢাকা পৌরসভার চেয়ারম্যানের দায়িত্বও পালন করেন। তিনি ওয়াল্টার রোডে বিজলীবাতি স্থাপনের জন্য অর্থপ্রদান করেন, এজন্য ওয়াল্টার রোডের একটি বিরাট অংশের নাম তার পিতা রেবতী মোহন দাসের নামানুসারে রেবতী মোহন দাস রোড বা আর. এম. দাস রোড রাখা হয়। স্থানীয়দের কাছে সত্যেন্দ্র কুমার দাসের বাড়িটি ‘জমিদারবাড়ি’ নামে পরিচিত ছিল। দেশবিভাগের সময় জমিদারবাড়ির বংশধরগণ বাড়িটি ত্যাগ করে চলে যায় এবং শত্রুসম্পত্তি হিসেবে বাড়িটি সরকারের অধিকারে আসে। বর্তমানে ভবনটি ফায়ার সার্ভিস ও সিভিল ডিফেন্সের কোয়ার্টার হিসেবে ব্যবহার করা হচ্ছে। এখানে এখন ফায়ার সার্ভিস ও সরকারি কর্মকর্তাদের পরিবার বসবাস করছে পুরো ভবনটি পাশাপাশি অবস্থিত দুটি পৃথক তিনতলা বিশিষ্ট দালানের সমন্বয় যাদের দক্ষিণস্থিত অংশটি বেশি প্রাচীন বলে মনে হয়। দক্ষিণের মূল দালানে প্রায় ৫০ ফুট উঁচু প্রবেশমুখ আছে যার ছাদ তিনটি করিন্থিয়ান স্তম্ভ দ্বারা স্থাপিত। এর দুইপাশের অংশে বিভিন্ন নকশা ও কারুকাজ দেখা যায়। কয়েকটি লতাপাতামণ্ডিত অর্ধবৃত্তাকার কাঠামো এবং এর নিচে গোলাকার নকশা দেখা যায়। পুরো দালানে বিভিন্ন আয়তনের প্রায় ৩৫ টি কক্ষ বিদ্যমান। সামনের ছোট বারান্দা দিয়ে প্রবেশ করলে প্রায় ৫০ বর্গফুটের একটি উন্মুক্ত আঙিনায় পৌঁছানো যায় যার তিনদিক দালানে বেষ্টিত এবং মুক্ত পূর্বপ্রান্তটি ধোলাইখালে গিয়ে শেষ হয়েছে। দালানটির পিছনদিকও করিন্থিয়ান স্তম্ভ, তিনটি গোলাকার নকশা পরিবৃত অর্ধবৃত্তাকার কাঠামো ও অন্যান্য ফুলপাতার কারুকাজ দ্বারা শোভিত। উত্তরপার্শ্বের তিনতলা ভবনটি রেবতী মোহন দাসের কোন এক আত্মীয় নির্মাণ করেন বলে জানা যায়। এতেও ৫০ ফুট প্রবেশমুখ এবং প্রায় সমানসংখ্যক কক্ষ রয়েছে। এর ভিতরেও অভ্যন্তরীণ আঙিনা এবং ধোলাইখালের খালের দিকে একটি মুক্তপথ(পূর্বদিকে) আছে। এর ছাদের বেষ্টনীতে নির্দিষ্ট দূরত্বে ছোট ছোট রন্ধ্র বিদ্যমান। ভবন দুটি একত্রে প্রায় এক একর স্থানের উপর নির্মিত। জমিদারবাড়ির একপাশ সূত্রাপুর জমিদারবাড়ির জানালা সূত্রাপুর জমিদার বাড়ির উত্তর পাশের ভবন সূত্রাপুর জমিদারবাড়ির একাংশ বাংলাদেশের প্রত্নতাত্ত্বিক স্থানের তালিকা "এই আমাদের ওয়ার্ড ৮০"। প্রথম আলো। ৬ মে ২০১৮ তারিখে মূল থেকে আর্কাইভ করা। সংগ্রহের তারিখ ৩০ সেপ্টেম্বর ২০১৬।  Wadud, Khawaja Ashraful Hawak, Md Abdul। "সমকাল :: বেহাত ও নষ্ট হচ্ছে ঢাকার পুরাকীর্তি ::"। [স্থায়ীভাবে অকার্যকর সংযোগ] "অরক্ষিত হয়ে পড়ছে পুরান ঢাকার প্রাচীন নিদর্শন : শুধু ঘোষণাতেই সীমাবদ্ধ ঐতিহ্য"। ২০ মার্চ ২০১৫ তারিখে মূল থেকে আর্কাইভ করা। সংগ্রহের তারিখ ৩০ সেপ্টেম্বর ২০১৬।  BUILDINGS OF THE BRITISH RAJ IN BANGLADESH, by Najimuddin Ahmed, edited by John Sanday, THE UNIVERSITY PRESS LIMITED, November1986 first edition, page number 51-52 উইকিমিডিয়া কমন্সে সূত্রাপুর জমিদার বাড়ি সংক্রান্ত মিডিয়া রয়েছে।
রাওলাট আইন

রাউলাট আইন (ইংরেজি: The Rowlatt Act of 1919)-এর মাধ্যমে প্রথম বিশ্বযুদ্ধের পর ব্রিটিশ সরকার দমন পীড়নের মাধ্যমে সকল প্রকার গণতান্ত্রিক আন্দোলনের কন্ঠরোধ এবং ব্রিটিশ বিরোধি আন্দোলন দমনে সচেষ্ট হন । এই উদ্দেশ্যে ব্রিটিশ সরকার বিচারপতি রাউলাটের নেতৃত্বে পাঁচ সদস্যের ‘সিডিশন কমিশন’ [Sedition Commission] গঠন করেন । ভারতীয়দের হিংসাত্মক আন্দোলন থেকে ব্রিটিশ সাম্রাজ্যকে রক্ষা করতে কমিশন কতকগুলি সুপারিশ করেন । সেই সুপারিশ সমূহের ওপর ভিত্তি করে ১৯১৯ খ্রিষ্টাব্দের ১৮ই মার্চ ব্রিটিশ সরকার এক সন্ত্রাসবাদ বিরোধী এবং দমনমূলক আইন প্রণয়ন করেন । এই আইনই সাধারণভাবে কুখ্যাত ‘রাউলাট আইন’ নামে পরিচিত । এই আইনে জনগণের স্বাধীনতা ও অধিকার হরণ করা হয় । সরকার বিরোধী যে-কোনো প্রচারকার্যকে দন্ডনীয় অপরাধ বলে চিহ্নিত করা হয় এবং কোনো রকম সাক্ষ প্রমাণ ছাড়াই যে-কোনো সন্দেহভাজন ব্যক্তিকে বিনা পরোয়ানায় ও বিনাবিচারে গ্রেফতার ও যতদিন খুশি আটক রাখার অবাধ ক্ষমতা ও ঘরবাড়ি তল্লাসির অধিকার সরকারকে দেওয়া হয় । এই আইনের মাধ্যমে ভারতীয়দের ন্যায়বিচার লাভের অধিকার সম্পূর্ণভাবে কেড়ে নেওয়া হয়েছিল । তাই রাওলাট আইনকে কালো আইন বলা হয় । সংবাদপত্রের স্বাধীনতা হরণ করা হয় এবং সরকার সাধারণ আইনের প্রয়োগ স্থগিত রেখে জনসাধারণকে চরম পুলিশি ও প্রশাসনিক অত্যাচার ও নির্যাতনের মুখোমুখি দাঁড় করিয়ে দেয় । জনমনে যথারীতি এই আইনের বিরুদ্ধে তীব্র প্রতিক্রিয়া দেখা দেয় । জনগণের শান্তিপূর্ণ শোভাযাত্রা ও প্রতিবাদ চলাকালে গুলি চালিয়ে কিছু লোককে হত্যা করা হয়। এর প্রতিবাদে ১৩ এপ্রিল, ১৯১৯ অবিভক্ত ভারতের পাঞ্জাব প্রদেশের অমৃতসরের জালিয়ান ওয়ালাবাগ উদ্যানে ১০ হাজার মানুষ সমবেত হয়। জেনারেল ডায়ার সমবেত জনগণকে কোনরূপ হুশিয়ারি প্রদান না করে তার সেনাবাহিনীকে গুলিবর্ষণের নির্দেশ দেন। এতে বহুলোক হতাহত হয়। ভারতীয়দের জাতীয় স্বার্থবিরোধী এই আইনের বিরুদ্ধে চারিদিকে তীব্র প্রতিবাদ গড়ে ওঠে । কেন্দ্রীয় আইন সভার সমস্ত ভারতীয় সদস্য প্রতিবাদে গর্জে ওঠেন । মদনমোহন মালাব্য, মহম্মদ আলি জিন্নাহ, মাজহার উল হক আইন পরিষদের সদস্য পদে ইস্তফা দেন । চরমপন্থীরা তো বটেই সুরেন্দ্রনাথ সহ সকল নরমপন্থী নেতা এর বিরুদ্ধে গর্জে ওঠেন । মহাত্মা গান্ধি সর্বভারতীয় আন্দোলনের ডাক দেন । ১৯১৯ খ্রিষ্টাব্দে ৩০শে মার্চ এবং ৬ই এপ্রিল গান্ধিজির ডাকে দেশব্যাপী বিক্ষোভ হরতাল পালিত হয় ও জনসভা অনুষ্ঠিত হয় । গান্ধিজি সত্যাগ্রহের হুমকি দেন ।
এএফসি চ্যাম্পিয়ন্স লিগ এলিট

এএফসি চ্যাম্পিয়ন্স লিগ এলিট (সংক্ষেপে এসিএল এলিট) হল একটি বার্ষিক মহাদেশীয় ক্লাব ফুটবল প্রতিযোগিতা যা এশিয়ান ফুটবল কনফেডারেশন দ্বারা আয়োজিত হয় এবং এশিয়ার শীর্ষ-বিভাগের ফুটবল ক্লাবগুলি প্রতিদ্বন্দ্বিতা করে। এটি এশিয়ান ফুটবলের সবচেয়ে মর্যাদাপূর্ণ ক্লাব প্রতিযোগিতা, যা জাতীয় লিগ চ্যাম্পিয়ন (কিছু জাতির জন্য, এক বা একাধিক রানার্স-আপ) তাদের জাতীয় অ্যাসোসিয়েশনের দ্বারা খেলে। ১৯৬৭ সালে এশিয়ান চ্যাম্পিয়ন ক্লাব টুর্নামেন্ট হিসাবে প্রবর্তিত, প্রতিযোগিতাটি এশিয়ান ক্লাব চ্যাম্পিয়নশিপ, এশিয়ান কাপ উইনার্স কাপ এবং এশিয়ান সুপার কাপের একীভূতকরণের পরে ২০০২ সালে এএফসি চ্যাম্পিয়ন্স লিগ হিসাবে পুনরায় ব্র্যান্ড করা হয়। ২০২৪ সালে এটিকে আবার বর্তমান নামে পুনঃব্র্যান্ড করা হয়েছিল। প্রতিযোগিতার লিগ পর্বে মোট ২৪টি ক্লাব প্রতিযোগিতা করে, যা পূর্ব ও পশ্চিম অঞ্চলে বিভক্ত (প্রতিটি ১২টি দল)। এএফসি চ্যাম্পিয়নস লিগ এলিটের বিজয়ী দল ফিফা আন্তঃমহাদেশীয় কাপ এবং ফিফা ক্লাব বিশ্বকাপের জন্য যোগ্যতা অর্জন করে এবং এএফসি চ্যাম্পিয়ন্স লিগ এলিট লিগ পর্বের পরবর্তী সংস্করণের জন্যও যোগ্যতা অর্জন করে যদি তারা ইতিমধ্যে তাদের ঘরোয়া পারফরম্যান্সের মাধ্যমে যোগ্যতা অর্জন না করে। প্রতিযোগিতার সবচেয়ে সফল ক্লাব আল-হিলাল মোট চারটি শিরোপা নিয়ে আসে। আল আইন বর্তমান চ্যাম্পিয়ন, ২০২৪ সালের ফাইনাল ইয়োকোহামা এফ. মারিনোসকে পরাজিত করেছিলেন। প্রতিযোগিতাটি ১৯৬৭ সালে এশিয়ান চ্যাম্পিয়ন ক্লাব টুর্নামেন্ট হিসাবে চালু হয়েছিল। তখন অনিয়মিতভাবে বিভিন্ন ফরম্যাটে বিশেষ করে নকআউট ফরম্যাটে খেলা হত। সে সময়ের সবচেয়ে সাফল্যজনক দুটি ক্লাব হল ইসরায়েলের মাকাবি তেলআবিব ও হাপোয়েল তেলআবিব। ১৯৭১ সালের পরে পেশাদারিত্ব ও জনপ্রিয়তার অভাবে প্রায় ১৪ বছর ধরে এ প্রতিযোগিতা আর অনুষ্ঠিত হয়নি। ১৯৯০-৯১ মরসুমে একটি চূড়ান্ত খেলা ফরম্যাটে ফিরে এলে সেটি বাংলদেশের বঙ্গবন্ধু জাতীয় স্টেডিয়াম-এ আয়োজিত হয়। দক্ষিণ এশীয় কোনো দেশের এশিয়ান ক্লাব চ্যাম্পিয়নশিপ আয়োজন এটাই প্রথম ও একমাত্র। ২০২৪–২৫ মৌসুম থেকে শুরু করে প্রাইজমানির বণ্টন নিম্নরূপ: নোট: ইসরায়েলি ক্লাবগুলির ১৯৬৭, ১৯৬৯, ১৯৭১ এর শিরোপা জয়লাভ গণনা করা হয়নি। "AFC Champions League: The drama, the glory..."। the-AFC.com (ইংরেজি ভাষায়)। ১৭ ফেব্রুয়ারি ২০১৫। ৯ জুন ২০২১ তারিখে মূল থেকে আর্কাইভ করা। সংগ্রহের তারিখ ২০২১-০৭-১২। উদ্ধৃতি টেমপ্লেট ইংরেজি প্যারামিটার ব্যবহার করেছে (link) The AFC Hub (১৯ জুন ২০২৪)। AFC Champions League Elite™ 2024/25। সংগ্রহের তারিখ ২০ জুন ২০২৪ – YouTube-এর মাধ্যমে। উদ্ধৃতি টেমপ্লেট ইংরেজি প্যারামিটার ব্যবহার করেছে (link) এএফসি চ্যাম্পিয়নস লিগ
রঘুনাথ মুর্মু

পণ্ডিত রঘুনাথ মুর্মু (৫ মে ১৯০৫ – ১ ফেব্রুয়ারি ১৯৮২) একজন ভাষাতত্ত্ববিদ, লেখক, নাট্যকার ও সাঁওতালি ভাষায় ব্যবহৃত "অলচিকি" লিপির উদ্ভাবক ছিলেন। মুর্মূ ১৯০৫ সালের ৫ মে এক পূর্ণিমা তিথিতে ভারতের ওড়িশা রাজ্যের ময়ুরভঞ্জ জেলার রায়রঙ্গপুর থানার অন্তর্গত ডহরাডিহি গ্রামে জন্মগ্রহণ করেন। বাবার নাম সিদো(নন্দলাল) মুর্মু ও মাতার নাম সলমা(সুমি) হাঁসদা। তিনি ১৯২৫ সালে অলচিকি লিপি উদ্ভবনের পর সেই লিপিতেই সাঁওতালি ভাষায় বিভিন্ন নাটক, কবিতা ও বই লেখেন। ১৯৭৭ সালে ঝাড়গ্রামের বেতাকুন্দরিডিহিতে তিনি একটি সাঁওতালি বিশ্ববিদ্যালয়ের প্রতিষ্ঠা করেন। রাঁচির ধুমকুরিয়া কর্তৃক তার আদিবাসী সাহিত্যে অবদানের জন্য তাকে ডি. লিট উপাধি প্রদান করা হয়। চারুলাল মুখোপাধ্যায় মুর্মূকে একজন ধার্মিক এবং আরেকজন আদিবাসী লেখক মার্টিন ওঁরাও তার দি সান্থাল - এ ট্রাইব ইন সার্চ অব দি গ্রেট ট্রাডিশন গ্রন্থে তাকে সাঁওতালদের মহান শিক্ষক হিসেবে উল্লেখ করেন। সেই থেকে তিনি আদিবাসীদের কাছে গুরু গোমকে (অর্থাৎ "মহান শিক্ষক") নামে খ্যাতি অর্জন করেন। রঘুনাথ মুর্মূ ১৯৮১ সালের ১ ফেব্রুয়ারি পরলোক গমন করেন। বিদু চাঁদান(নাটক) দাড়ে গে ধন(নাটক) খেরওয়ার বীর(নাটক) সিদো কানহু সান্তাড় হুল(নাটক) হড় সেরেঞ (কাব্য) হিতলৗয়(কাব্য) বাহা সেরেঞ (কাব্য) এলখা পতব অল উপরুম (বর্ণ-পরিচয়) ওড়িশা সাহিত্য অ্যাকাডেমি সংবর্ধনা (১৯৭৮) "Pandit Raghunath Murmu"। anagrasarkalyan.gov.in (ইংরেজি ভাষায়)। ১৪ ফেব্রুয়ারি ২০১৬ তারিখে মূল থেকে আর্কাইভ করা। সংগ্রহের তারিখ ১ অক্টোবর ২০১৬।  Published Book ALANG GAR http://orissa.gov.in/e-magazine/Orissareview/2010/August/engpdf/47-49.pdf http://orissa.gov.in/e-magazine/Orissareview/2011/aug/engpdf/51-52.pdf "সাঁওতালি বিশ্ববিদ্যালয়" (ইংরেজি ভাষায়)। ২০ ডিসেম্বর ২০১৬ তারিখে মূল থেকে আর্কাইভ করা। সংগ্রহের তারিখ ১ অক্টোবর ২০১৬।  ସମ୍ବାଦ ୧୯/୦୪/୨୦୧୩ ପୃଷ୍ଠା ୪ରେ ପ୍ରକାଶିତ ଖବର, ଅଲଚିକି ସ୍ରଷ୍ଟାଙ୍କ ସ୍ମୃତିରକ୍ଷା : ଓଡ଼ିଶାଠାରୁ ପଶ୍ଚିମବଙ୍ଗ ଆଗରେ "সংরক্ষণাগারভুক্ত অনুলিপি"। ২১ নভেম্বর ২০১৯ তারিখে মূল থেকে আর্কাইভ করা। সংগ্রহের তারিখ ১৯ জুন ২০২০।  "ସାନ୍ତାଳୀ ଭାଷାର ପ୍ରଜ୍ଞାପୁରୁଷ"। ସମ୍ବାଦ ୦୧/୦୨/୨୦୧୬ ଭୁବନେଶ୍ଵର ସଂସ୍କରଣ ପୃଷ୍ଠା ୪ (ওড়িয়া ভাষায়)। সংগ্রহের তারিখ ১ অক্টোবর ২০১৬। [স্থায়ীভাবে অকার্যকর সংযোগ] সংক্ষিপ্ত জীবনী তথ্য (ইংরেজি) পূর্ব ভারতের শান্তিপূর্ণ সাঁওতালগণ (ইংরেজি)
দৈবচয়ন

দৈবচয়ন শব্দটির অধিক প্রচলিত অর্থ 'এলোপাথাড়ি বাছাই' (random selection) বা 'লটারি পদ্ধতিতে বাছাই' (Lottery based selection)। 'দৈব' অর্থ 'এলোপাথাড়ি (Random)' আর 'চয়ন' অর্থ 'বাছাই (Selection)'। পরিসংখ্যান বিদ্যায় দৈবচয়ন শব্দটির ব্যবহার অধিক লক্ষ্য করা যায়। পরিসংখ্যান বিদ্যায় 'দৈব' শব্দটির ইংরেজি প্রতিশব্দ 'Random'. তেমনি দৈব পরীক্ষা - Random experiment, দৈব নমুনা - Random sample, দৈব চলক- Random variable, দৈবচয়ন - Randomization প্রভৃতি। একটি বাক্য অনেকটা এরকম- ১০০ জন মানুষ থেকে দৈবচয়ন ভিত্তিতে ১০ জনকে নির্বাচিত বা বাছাই করা হয়েছে। এই বাক্যে 'দৈবচয়ন ভিত্তিতে ১০ জনকে নির্বাচিত বা বাছাই করা হয়েছে' মানে হল, '১০ জন ব্যক্তিকে লটারি পদ্ধতিতে নির্বাচিত বা বাছাই করা হয়েছে' বা ১০ জন ব্যক্তিকে এলোপাথাড়িভাবে বাছাই করা হয়েছে। 'দৈব' শব্দটির আরেকটি অর্থ হল 'দেবতাসুলভ', 'দেবতাসদৃশ', 'স্বর্গীয়' ইত্যাদি। এক্ষেত্রে দৈব শব্দটির ইংরেজি প্রতিশব্দ Divine. দৈব শব্দটি এসেছে দেব বা দেবতা থেকে। দেব বা দেবতা শব্দটির বিশেষণ রূপ (Adjective form) হল দৈব। কোন বিশেষ গোষ্ঠী বা অনুপুরুপ সাদৃশ্য কোন বিশ্লেষকের অনৃদিষ্ট যাচাইকরণ কে বোঝানো হয় দৈবচয়ন।
বেগম রোকেয়ার বাড়ি

বেগম রোকেয়ার বাড়ি একটি প্রাচীন নিদর্শন। ধারণা করা হয় অষ্টাদশ শতাব্দির দিকে তৈরি। এটি বাংলাদেশ প্রত্নতত্ত্ব অধিদপ্তর এর তালিকাভুক্ত একটি প্রত্নতাত্ত্বিক স্থাপনা। এটি মূলত পায়রাবন্দ জমিদার বাড়ি। বেগমম রোকেয়ার জন্মস্থান হওয়াতে তার বাড়ি হিসেবে এটি অধিক পরিচিতি লাভ করেছে। রংপুর শহর থেকে ৮ কিলোমিটার দক্ষিণ পূর্বে অবস্থিত এই বাড়িটি যেখানে নারী জাগরণের পথিকৃৎ বেগম রোকেয়া জন্মগ্রহণ করেন। বেগম রোকেয়া ঊনবিংশ শতাব্দীর শেষার্ধে ১৮৮০ সালের ০৯ ডিসেম্বর রংপুর জেলার মিঠাপুকুর উপজেলার পায়রাবন্দ নামক গ্রামে এই জমিদার বাড়িতে জন্মগ্রহণ করেন। তার পিতার নাম জহির উদ্দিন মোহাম্মদ আবু আলী হায়দার সাবের ও মাতার নাম রাহাতুন্নেসা চোধুরাণী। বেগম রোকেয়ার পিতা ছিলেন পায়রাবন্দের জমিদারীর সর্বশেষ জমিদার উত্তরাধিকারী। তার মাতা ছিলেন বলিয়াদী জমিদার বংশের কন্যা। বেগম রোকেয়ার বাড়িতে এখন আর তেমন কিছুই অবশিষ্ট নাই । যা আছে তা হলো শুধু ভাঙ্গা দেয়াল ও খুঁটি যা সংরক্ষণ এর দায়িত্ব নেয় বাংলাদেশ প্রত্নতত্ত্ব অধিদপ্তর । নারী জাগরণের পথিকৃৎ বেগম রোকেয়া সাখাওয়াত হোসেনের স্মৃতি রক্ষায় মাননীয় প্রধানমন্ত্রীর ঐকান্তিক ইচ্ছায় ৩,৫৩,০০,০০০/-টাকা ব্যায়ে ১ জুলাই, ২০০১ সালে রংপুর জেলার মিঠাপুকুর উপজেলাধীন পায়রাবন্দ গ্রামে বেগম রোকেয়ার নিজ বাড়ী সংলগ্ন ৩.১৫ একর ভূমিতে ‌‍বেগম রোকেয় স্মৃতিকেন্দ্র স্থাপিত হয়। নির্মিতি অবকাঠামোর মধ্যে রয়েছে মুলভবন -১৪,৭১০ বর্গফুট, ২৫০ আসনের সুসজ্জিত মিলনায়তন (শব্দ নিয়ন্ত্রণ ব্যবস্থাসহ), ১০০ আসনের সুসজ্জিত সেমিনার কক্ষ, ৫০ জন পাঠকের পাঠ সুবিধাসহ ১০ হাজার গ্রন্থের ধারণ ক্ষমতাসহ সুসজ্জিত গ্রন্থাগার এবং প্রয়োজনীয় আসবাবপত্রসহ গবেষণা কক্ষ। বেগম রোকেয়ার স্মৃতি কেন্দ্র মূর্তি বেগম রোকেয়ার বাড়ি বেগম রোকেয়ার বাড়ি বেগম রোকেয়ার বাড়ি বেগম রোকেয়ার বাড়ি বেগম রোকেয়ার বাড়ি বেগম রোকেয়ার বাড়ি রোকেয়ার মূর্তি বেগম রোকেয়ার বাড়ির দেয়ালের ইট বেগম রোকেয়ার বাড়ির ভাঙ্গা পিলার বেগম রোকেয়ার স্মৃতি কেন্দ্র সামনের রাস্তা উইকিমিডিয়া কমন্সে বেগম রোকেয়ার বাড়ি সংক্রান্ত মিডিয়া রয়েছে। "প্রত্নস্হলের তালিকা"। বাংলাদেশ প্রত্নতত্ত্ব অধিদপ্তর। http://www.archaeology.gov.bd/। সংগ্রহের তারিখ ২৩ ফেব্রুয়ারি ২০১৬।  |প্রকাশক= এ বহিঃসংযোগ দেয়া (সাহায্য)
২০১৬ এশিয়ান বীচ গেমস

২০১৬ এশীয় সৈকতের খেলা ২০১৬ এশিয়ান বীচ গেমস বা ৫ম এশিয়ান বীচ গেমস হল এশিয়া অলিম্পিক কাউন্সিল কর্তৃক আয়োজিত এশিয়ার বহু-ক্রীড়া প্রতিযোগিতা এশিয়ান বীচ গেমসের পঞ্চম আসর, যা ২৪ সেপ্টেম্বর থেকে ৩ অক্টোবর পর্যন্ত ভিয়েতনামের দানাং শহরে অনুষ্ঠিত হয়। এটি ভিয়েতনামে আয়োজিত এশিয়া পর্যায়ের দ্বিতীয় বহু-ক্রীড়া প্রতিযোগিতা, এর পূর্বে হ্যানয়ে ২০০৯ এশিয়ান ইনডোর গেমসের আয়োজন করেছিল। এছাড়া এটি ছিল হ্যানয়ের বাহিরে অনুষ্ঠিত প্রথম গেমস। প্রতিযোগিতা শেষে স্বাগতিক ভিয়েতনাম ৫২ স্বর্ণ পদক সহ ১৩৯টি পদক নিয়ে প্রথম স্থান দখল করেছিল। এছাড়া স্বাধীন অলিম্পিক ক্রীড়াবিদ হিসাবে কুয়েতের জারা আল হাজ্জা একটি ব্রোঞ্জ পদক জিতে। ২০১৬ গেমসের মাসকট ছিল চীম ইয়েন নামের একটি বাতাসি পাখি। ভিয়েতনামের মধ্য দক্ষিণ উপকূলীয় অঞ্চলে বিশেষ বৈশিষ্ট্যপূর্ণ পাখির বাসাগুলির জন্য বিখ্যাত—সাধারণ উচ্চ অর্থনৈতিক মানের একটি পণ্য এবং বিশেষ করে দা নংয়ের একটি বিশেষত্ব। এশিয়া অলিম্পিক কাউন্সিলের ৪৫টি সদস্য দেশের মধ্যে ৪১টি দেশ ২০১৬ গেমসে অংশগ্রহণ করেছে। ইয়েমেন, ফিলিস্তিন, উত্তর কোরিয়া এবং সৌদি আরব এবারের প্রতিযোগিতায় অংশগ্রহণ করেনি।  আফগানিস্তান (৫১)  বাহরাইন (১৫)  বাংলাদেশ (২৩)  ভুটান (৮)  ব্রুনাই (৪)  কম্বোডিয়া (৪৪)  চীন (১৫২)  চীনা তাইপেই (৫৩)  হংকং (৮৩)  স্বাধীন অলিম্পিক ক্রীড়াবিদ (১)  ভারত (১৬৯)  ইন্দোনেশিয়া (৬৬)  ইরান (৩৩)  ইরাক (২৮)  জাপান (৫৪)  জর্ডান (২৫)  কাজাখস্তান (৩৪)  কিরগিজস্তান (১১)  লাওস (৮১)  লেবানন (২৯)  মাকাও (১০)  মালয়েশিয়া (৬৪)  মালদ্বীপ (২০)  মঙ্গোলিয়া (৩৭)  মিয়ানমার (২৪)  নেপাল (১৮)  ওমান (২৯)  পাকিস্তান (৪১)  ফিলিপাইন (৬৫)  কাতার (৩৯)  সিঙ্গাপুর (২৮)  দক্ষিণ কোরিয়া (৬২)  শ্রীলঙ্কা (৪০)  সিরিয়া (১২)  তাজিকিস্তান (১০)  থাইল্যান্ড (২৯১)  পূর্ব তিমুর (৪)  তুর্কমেনিস্তান (৫৩)  সংযুক্ত আরব আমিরাত (৩৮)  উজবেকিস্তান (২৬)  ভিয়েতনাম (৩২২)       স্বাগতিক জাতি ২০১৬ দক্ষিণ এশীয় গেমস ২০১৬ শীতকালীন যুব অলিম্পিক ২০১৭ এশিয়ান যুব গেমস ২০১৮ এশিয়ান গেমস "Hội nghị Đại Hội Thể Thao Bãi Biển Châu Á lần thứ 5 năm 2016"। ৩ অক্টোবর ২০১৬ তারিখে মূল থেকে আর্কাইভ করা। সংগ্রহের তারিখ ১ অক্টোবর ২০১৬।  "5th ABG Đà Nẵng 2016"। ৮ মে ২০১৫। সংগ্রহের তারিখ ৮ মে ২০১৫।  "Rowing và Điền kinh được thống nhất đưa vào chương trình thi đấu của ABG 5"। voc.org.vn। Vietnam Olympic Committee (VOC)। ৮ মে ২০১৫। সংগ্রহের তারিখ ৮ মে ২০১৫।
ফুলচৌকি মসজিদ

ফুলচৌকি মসজিদ বাংলাদেশের রংপুর জেলার মিঠাপুকুর উপজেলার একটি প্রাচীন মসজিদ। এটি মোঘল আমলের দিকে তৈরি। এটি বাংলাদেশ প্রত্নতত্ত্ব অধিদপ্তরের তালিকাভুক্ত একটি প্রত্নতাত্ত্বিক স্থাপনা। রংপুর থেকে ২৪ কিমি দক্ষিণে গড়ের মাথা নামক স্থান হয়ে পশ্চিম দিকে বিরামপুর-দিনাজপুর সড়কে শুকুরের হাট হয়ে সেখান থেকে আরও ২ কিমি পশ্চিমে ফুলচৌকি গ্রামে এর অবস্থান। ফুলচৌকি নামক স্থানে অবস্থিত বলেই সম্ভবত এই গ্রামকে কেন্দ্র করে মসজিদের নামকরণ করা হয়েছে। এই মসজিদটি খুব সুন্দর। মসজিদটি আয়তকার এবং প্রতিটি কোণায় গোলাকার কিউপলা যুক্ত স্তম্ভ রয়েছে। যার নিচের অংশ কলসাকৃতি। মসজিদের সামনে খোলা অঙ্গন (সাহান) অনুচ্চ প্রাচীর বা বেস্টনী দ্বারা আবৃত। মসজিদের প্রবেশ দ্বার পূর্বপাশ ঘেষে একটি পরিকল্পিত এলাকা, যেটি এখন কবর স্থান হিসাবে ব্যবহৃত হযচ্ছে; যদিও সেখানে একসময় শোভা পেত স্থাপত্য সৌকর্য মন্ডিত শোভিত ও সৌরভমুখরিত ফুল বাগান। দক্ষিণ পূর্ব দিক থেকে ফুলচৌকি মসজিদ বাংলাদেশের মসজিদের তালিকা রংপুর বিভাগের মসজিদের তালিকা উইকিমিডিয়া কমন্সে ফুলচৌকি মসজিদ সংক্রান্ত মিডিয়া রয়েছে।
আলাউদ্দিন সিদ্দিকী কলেজ

আলাউদ্দিন সিদ্দিকী মহাবিদ্যালয় বাংলাদেশের টাঙ্গাইল জেলার একটি উচ্চ শিক্ষাপ্রতিষ্ঠান। এটি ১৯৭২ সালে টাঙ্গাইলের কালিহাতি উপজেলায় স্থাপন করা হয়। মুক্তিযুদ্ধের অন্যতম সংগঠক আবদুল লতিফ সিদ্দিকী ৯.৩৫ একর ভুমির ওপর তার পিতামহের নামে এই কলেজটি প্রতিষ্ঠা করেন। "আলাউদ্দিন সিদ্দিকী কলেজ"। বাংলাদেশ জাতীয় তথ্য বাতায়ন। ২৭ জুলাই ২০১৯। ২৭ জুলাই ২০১৯ তারিখে মূল থেকে আর্কাইভ করা। সংগ্রহের তারিখ ২৭ জুলাই ২০১৯।
এশিয়ান বীচ গেমস

এশীয় সৈকত খেলা বা এশিয়ান বীচ গেমস হল সমগ্র এশিয়ার ক্রীড়াবিদদের জন্য আয়োজিত এশিয়া অলিম্পিক কাউন্সিল কর্তৃক নিয়ন্ত্রণ একটি বহু-ক্রীড়া প্রতিযোগিতা, যা প্রতি চার পরপর অনুষ্ঠিত হয়। এ প্রতিযোগিতা প্রথম আয়োজিত হয় ২০০৮ সালে ইন্দোনেশিয়ার বালিতে। এটি এশিয়ান গেমসের পর এশিয়া অঞ্চলের দ্বিতীয় বৃহত্তম বহু ক্রীড়া আসর। এশিয়ান বীচ গেমসের এ পর্যন্ত ছয়টি আসর ছয়টি দেশে অনুষ্ঠিত হয়েছে এবং তাতে ৪৫টি জাতীয় অলিম্পিক কমিটির ক্রীড়াবিদগন অংশগ্রহণ করেছে। সর্বশেষ ২০১৬ গেমস ২৪ সেপ্টেম্বর থেকে ৩ অক্টোবর পর্যন্ত ভিয়েতনামের দানাংয়ে অনুষ্ঠিত হয়। পরবর্তি আসর ২০১৮ সালের বদলে ২০২০ সালে চীনের সানিয়াতে অনুষ্ঠিত হবে, বীচ গেমসের ইতিহাসে দুই বছরের আবর্তনে ভাঙ্গন দিয়ে চার বছর করা হয়েছে। এশিয়া অলিম্পিক কাউন্সিলের ৪৫টি সদস্য জাতীয় অলিম্পিক কমিটি এ পর্যন্ত অংশগ্রহণ করেছে।  আফগানিস্তান  বাহরাইন  বাংলাদেশ  ভুটান  ব্রুনাই  কম্বোডিয়া  চীন  হংকং  ভারত  ইন্দোনেশিয়া  ইরান  ইরাক  জাপান  জর্ডান  কাজাখস্তান  উত্তর কোরিয়া  দক্ষিণ কোরিয়া  কুয়েত  কিরগিজস্তান  লাওস  লেবানন  মাকাও  মালয়েশিয়া  মালদ্বীপ  মঙ্গোলিয়া  মিয়ানমার  নেপাল  ওমান  পাকিস্তান  ফিলিস্তিন  ফিলিপাইন  কাতার  সৌদি আরব  সিঙ্গাপুর  শ্রীলঙ্কা  সিরিয়া  চীনা তাইপেই  তাজিকিস্তান  থাইল্যান্ড  পূর্ব তিমুর  তুর্কমেনিস্তান  সংযুক্ত আরব আমিরাত  উজবেকিস্তান  ভিয়েতনাম  ইয়েমেন ২০০৮ ২০১০ ২০১২ ২০১৪ ২০১৬ ২০২০ এশিয়ান গেমস এশিয়ান শীতকালীন গেমস দক্ষিণ এশীয় বীচ গেমস "1st ABG Bali 2008"। OCA। সংগ্রহের তারিখ ১৮ অক্টোবর ২০০৮। [স্থায়ীভাবে অকার্যকর সংযোগ] "2nd ABG Muscat 2010"। OCA। সংগ্রহের তারিখ ৮ ডিসেম্বর ২০১০। [স্থায়ীভাবে অকার্যকর সংযোগ] "3rd ABG Haiyang 2012"। OCA। সংগ্রহের তারিখ ১৬ জুন ২০১২। [স্থায়ীভাবে অকার্যকর সংযোগ] "4th ABG Phuket 2014"। OCA। ২০১০-০৬-১৩ তারিখে মূল থেকে আর্কাইভ করা। সংগ্রহের তারিখ ১৪ নভেম্বর ২০১৪।  "5th ABG Danang 2016"। OCA। ২০১১-১২-০৮ তারিখে মূল থেকে আর্কাইভ করা। সংগ্রহের তারিখ ২৪ সেপ্টেম্বর ২০১৬।  "Sanya City in China awarded 2020 Asian Beach Games"। Inside The Games। সংগ্রহের তারিখ ১১ জুন ২০১৮।
এখন নেদেখা নদীর সিপারে

এখন নেদেখা নদীর সিপারে (অসমীয়া: এখন নেদেখা নদীর সিপারে) হল ২০১২ সালের ১৪ সেপ্টেম্বরে মুক্তি লাভ করা একটি অসমীয়া চলচ্চিত্র। চলচ্চিত্রটি প্রযোজনা করে রাষ্ট্রীয় চলচ্চিত্র বিকাশ নিগম। চলচ্চিত্রটির পরিচালক মুম্বাই শহরের বাসিন্দা অসমীয়া পরিচালক বিদ্যুত কটকী। অসমের বৃহত্তম নদীদ্বীপ মাজুলীতে নব্বইয়ের দশকে উগ্রপন্থীরা সন্ত্রাসের সৃষ্টি করেছিল, ও ১৯৯৭ সালে সমাজকর্মী সঞ্জয় ঘোষকে অপহরণ করে পরে হত্যা করেছিল। এই ঘটনা অবলম্বনে এই ছবিটি নির্মাণ করা হয়েছে। ২০১০ সালে ভূপেন হাজারিকা চলচ্চিত্রটির জন্য একটি কবিতা আবৃত্তি করেন। পরিচালক বিদ্যুত কটকী বলেন, "The poem represents the voice of the river Brahmaputra through the voice of the music maestro. Late Hazarika is known for his passion for the mighty river and is called the 'Bard of Brahmaputra'. So, when I needed someone to represent the voice of the river in my film, I immediately decided to approach Dr. Hazarika. ... He was ailing and not well when I approached him for recording the recitation for the film. However, he agreed to lend his voice and we finally recorded the recitation in February 2010." ভিক্টর ব্যানার্জী সঞ্জয় সুরী বিদিতা বাগ রাজ জুটসি নকুল বৈদ নয়ীদ আসলাম চলচ্চিত্রটির সংগীত পরিচালনা করেন জুবিন গার্গ। গানের কথা বিদ্যুত কটকী, জয়ন্ত সোণোয়াল ও খগেন গগৈর। সেন্সর বোর্ড অসমীয়া চলচ্চিত্র বলে স্বীকৃতি দেয়ার পরেও জাতীয় চলচ্চিত্র পুরস্কারের বিচারকমণ্ডলী এটি অসমীয়া চলচ্চিত্র নয় জানিয়ে পুরস্কারের জন্য অযোগ্য ঘোষণা করেন এবং এর ফলে চলচ্চিত্রটি বর্তমান শিরোনাম নিয়ে আসে। শ্রেষ্ঠ কাহিনীর পুরস্কার: অসম রাজ্যিক চলচ্চিত্র পুরস্কার Abdul Gani। "Ekhon Nedekha Nodir Xipare at Washington DC film fest" (ইংরেজি ভাষায়)। assamtimes.org। সংগ্রহের তারিখ মার্চ ২৮, ২০১৩।  "Assam's most celebrated voice comes alive on screen: Bidyut Kotoky's Ekhon Nedekha Nodir Xipare releases" (ইংরেজি ভাষায়)। Sentinelassam.com। ২০১২-০৯-২২। সংগ্রহের তারিখ ২০১৩-০৩-২৮। [স্থায়ীভাবে অকার্যকর সংযোগ] Pranjal Borah (২০১২-০৯-১৭)। "Assam Online Portal: Bidyut Kotoky's "Akhon Nedekha Nodir Sipare" Releases on Friday" (ইংরেজি ভাষায়)। Assamportal.com। ২০১৩-০৩-২৫ তারিখে মূল থেকে আর্কাইভ করা। সংগ্রহের তারিখ ২০১৩-০৩-২৮।  "As The River Flows (2012)" (ইংরেজি ভাষায়)। Music India Online। ২৩ অক্টোবর ২০২১ তারিখে মূল থেকে আর্কাইভ করা। সংগ্রহের তারিখ ১ এপ্রিল ২০১৫।  "Bidyut Kotoky's "Akhon Nedekha Nodir Sipare" releases on Friday" (ইংরেজি ভাষায়)। DearCinema.com। ২০১২-০৯-১৪। সংগ্রহের তারিখ ২০১৩-০৩-২৮।  মিউজিক ইণ্ডিয়া অনলাইন ওয়েবসাইটে চলচ্চিত্রটির গানসমূহ ওয়েব্যাক মেশিনে আর্কাইভকৃত ২৩ অক্টোবর ২০২১ তারিখে (ইংরেজি) টেমপ্লেট:জুবিন গার্গ
গলাকাটা দিঘি ঢিবি মসজিদ

গলাকাটা দিঘি ঢিবি মসজিদ বাংলাদেশের ঝিনাইদহ জেলার বারোবাজার হতে তাহেরপুর রাস্তাটির পাশে অবস্থিত। গলাকাটা মসজিদের পাশেই গলাকাটা দীঘি অবস্থিত। দীঘিটি খান জাহান আলী কর্তৃক নির্মিত বা সমসাময়িক দীঘি বলে অত্যন্ত প্রবল জনশ্রুতি আছে। আর এ দীঘির ঠিক দক্ষিণ পাশেই রয়েছে গলাকাটা মসজিদ। গলাকাটা দিঘি ঢিবি মসজিদ ঝিনাইদহ জেলা সদর হতে প্রায় ৩০ মি. দূরে অবস্থিত। মোট চারটি ৬ কোণাকৃতি মোটা বড় পিলার এর উপর বর্গাকৃতি প্রধান মসজিদটি স্থাপিত এবং এর প্রতিটি বাহুর দৈর্ঘ্য ২৫ ফুট এবং এর দেয়াল ৫ ফুট এর মত চওড়া। এবং এতে রয়েছে মোট ৩টি প্রবেশদ্বার। মুল মসজিদের পূর্ব দিকে পাকা করা প্রাঙ্গণ ছিল। এর ভিতরের পশ্চিমের দিকের দেয়ালে রয়েছে ৩টি মেহরাব। মেহরাবগুলোতে রয়েছে পোড়ামাটির নানা কারুকাজ, লতাপাতা, চেইন, ফুল, ঘণ্টা ইত্যাদির বিভিন্ন রকমের নকশা। আর কালো পাথরের তৈরি প্রায় ৮ ফুট উচ্চতার দুইটি স্তম্ভ আছে, যা ছাদের পিলার হিসেবে কাজ করে। এই স্তম্ভের সামনে ও পিছনের দিকে রয়েছে ৬টি মাঝারি আকারের গম্বুজ। শাহ সুলতান মাহমুদ এর আমলে, ৮০০ হিজরি সনে আরবি ও ফার্সিতে লেখা কিছু পাথর খনন করার সময় এইগুলো এখানে পাওয়া যায়। এই মসজিদের সাথে ধবীচক ও ঝনঝনিয়া মসজিদ, শৈলকুপার শাহী মসজিদ, ঢাকার রামপালে বাবা আদমের মসজিদ এবং বাগেরহাটের ষাট গম্বুজ মসজিদের মিল রয়েছে। গলাকাটা দিঘি ঢিবি মসজিদে সংরক্ষিত পঞ্চদশ শতাব্দীর হাতে লেখা নিদর্শন গলাকাটা দিঘি ঢিবি মসজিদে সংরক্ষিত পঞ্চদশ শতাব্দীর হাতে লেখা কুরআন শরীফ জানালা গম্বুজ বাংলাদেশের প্রত্নতাত্ত্বিক স্থানের তালিকা বাংলাদেশের মসজিদের তালিকা খুলনা বিভাগের মসজিদের তালিকা "http://www.jhenaidah.gov.bd/node/780241/গলাকাটা-মসজিদ"। ৫ জানুয়ারি ২০১৭ তারিখে মূল থেকে আর্কাইভ করা। সংগ্রহের তারিখ ২১ ফেব্রুয়ারি ২০১৯।  |title= এ বহিঃসংযোগ দেয়া (সাহায্য) "http://vromonto.com/tag/গলাকাটা-মসজিদ/"। ১ জুন ২০১৭ তারিখে মূল থেকে আর্কাইভ করা। সংগ্রহের তারিখ ২১ ফেব্রুয়ারি ২০১৯।  |title= এ বহিঃসংযোগ দেয়া (সাহায্য)